Diari Oficial de la Generalitat Valenciana


Sumari del DOGV 6010, del 11-05-2009 (2009/4946)

Convocatòria de Junta General ordinària.
----------------------------------------

### Dades del document

Número de DOGV
:   6010

Data del DOGV
:   11-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/4946


Data del document
:   30-04-2009

Organisme emissor
:   Caixa Rural d'Albal, COOP Crèd. V.

Tipus de document
:   Convocatòria

Convocatòria de Junta General ordinària. [2009/4946]  
El Consell Rector de la Caixa Rural d'Albal, Coop. de Crèdit V., de conformitat amb les normes legals i estatutàries aplicables, ha acordat convocar Junta General ordinària de socis de l'entitat, que se celebrarà a la sala d'actes de l'Agrícola del S.C. de Jesús d'Albal, Coop. V., situada a Albal, plaça del Jardí, número 25, el pròxim dia 26 de juny de 2009, a les 21.30 hores, en primera convocatòria, i a les 22.00, en segona, per a tractar el següent orde del dia:  
1. Examen i aprovació, si és procedent, de la gestió social, informe de gestió, memòria, balanç, comptes i la resta de documents tots referits a l'exercici 2008, així com resoldre sobre la proposta d'aplicació de resultats.  
2. Pla d'inversions i despeses de la reserva de formació i promoció cooperativa.  
3. Determinació d'interessos per a les AVICS i el seu pagament anticipat.  
4. Designació d'auditors.  
5. Renovació reglamentària de sis membres del Consell Rector. Dels sis membres que cal renovar, cinc tindran un mandat de quatre anys i un de dos anys (notes 2a i 3a).  
6. Delegació de facultats a favor del Consell Rector per a la formalització i elevació a públics, si és el cas, dels acords anteriors, amb la facultat de rectificar-los o esmenar-los fins a la seua inscripció en els registres corresponents.  
7. Suggeriments i preguntes.  
8. Aprovació de l'acta de l'Assemblea, o designació de dos socis interventors a este efecte.  
Nota 1. A partir de la publicació del present anunci de convocatòria i fins a la celebració de la Junta, els socis podran examinar, en totes les oficines de la Caixa, els documents que figuren en l'orde del dia i han de ser sotmesos a l'aprovació de l'Assemblea, així com l'informe d'auditoria, i podran sol·licitar-ne el lliurament o l'enviament gratuït. El règim de consultes de la documentació podrà fer-se efectiu de dilluns a divendres, de 10.00 a 12.00 hores.  
Nota 2. El termini per a la presentació de candidatures serà des del dia 26 de maig fins a les 24.00 hores del pròxim 9 de juny. Les candidatures hauran de presentar-se omplides degudament, al domicili social de la Caixa, en el termini assenyalat i s'indicarà, a més a més, el candidat que opta a l'elecció de dos anys.  
Nota 3. L'elecció dels membres del Consell Rector es realitzarà de forma continuada, amb la constitució prèvia de la corresponent mesa electoral, el dia 26 de juny de 2009, en horari de 20.00 a 22.30 hores, al local on se celebrarà la Junta General ordinària.  
Nota 4. S'adjunta a la convocatòria, la targeta d'assistència, la delegació de vot i l'imprés per a la confecció de candidatures, així com el butlletí comprensiu dels comptes anuals, balanç, memòria i informe de gestió corresponents a l'exercici 2008.  
Albal, 30 d'abril de 2009.- El president del Consell Rector: José Ferrerons Delhom.